Talba għas-sultan fi żmien il-gwerra Għall-mexxej tal-kor. Salm ta' David. Jisimgħek il-Mulej fi żmien in-niket; iħarsek l-isem ta' Alla ta' Ġakobb! Mit-tempju mqaddes tiegħu jibgħatlek l-għajnuna, u minn Sijon jagħtik is-saħħa. Jiftakar fl-offerti tiegħek kollha, u jilqa' bil-qalb is-sagrifiċċju tiegħek. Jagħtik dak li tixtieq qalbek, u jtemm ħsibijietek kollha. Naqbżu bil-ferħ għar-rebħa tiegħek, ngħollu l-bnadar f'isem Alla tagħna. Jagħtik il-Mulej kulma titolbu! Jien issa naf li l-Mulej irebbaħ lis-sultan, il-midluk tiegħu, u jwieġbu mis-sema mqaddes tiegħu bir-rebħa qawwija tal-leminija tiegħu. Xi wħud fil-karrijiet, oħrajn fiż-żwiemel, imma aħna f'isem il-Mulej Alla l-qawwa tagħna . Huma jixxenglu u jaqgħu; imma aħna b'saħħitna, weqfin fuq riġlejna. Mulej, salva s-sultan; weġibna meta nsejħulek.